ད་རེས་གནད་དོན་དེ་ཡིས་བོད་རིགས་མི་སེར་དཀྱུས་མ་སྤྱི་དང་།བྱེ་བྲག་ཏུ་སྲིད་སྐྱོང་བློ་སེང་གི་རྒྱབ་སྐྱོར་བ་རྣམས་ཀྱིས་བསམ་བློ་ཞིག་གཏོང་དགོས་པ་ཆགས་ཡོད།ངའང་དེ་སྔོན་སྲིད་སྐྱོང་བློ་བཟང་སེང་གེ་ལ་འོས་བླུག་མཁན་གྱི་གཞོན་སྐྱེས་ཤིག་ཡིན།ང་རང་སྒེར་ངོས་ནས་སྐུ་ངོ་སྤེན་པ་ཚེ་རིང་ལ་མི་དགའ་བ་དང་།མི་གུས་པ་དེ་འདྲ་གང་ཡང་མེད།འོན་ཀྱང་རེ་བ་དང་།ཡིད་ཆེས་ཤིག་གི་ཐོག་ནས་སྲིད་སྐྱོང་བློ་བཟང་སེང་གེ་ལ་སོ་སོའི་རྩ་ཆེའི་འོས་གཅིག་པོ་དེ་བླུགས་པ་ཡིན།རྗེས་སུ་སྲིད་སྐྱོང་ལས་ཡུན་གཉིས་པ་འགོ་ཚུགས་རྗེས་འཛམ་གླིང་ས་ཕྱོགས་གང་སར་ཡོད་པའི་དོན་གཅོད་ལས་ཁུངས་ཀྱི་ནང་ནས་གལ་གནད་ཆེ་ཤོས་དང་།ཆེ་མཐོང་ཆེན་པོར་བྱས་པའི་བྱང་ཨ་རིའི་དོན་གཅོད་ལས་ཁང་དུ་སྐུ་ངོ་སྤེན་ཚེ་བསྐོ་གཞག་བྱས་པའི་རྗེས་སུ་ངའི་སེམས་ངོགས་སུ་འགྲིག་བཞགངའི་རྩ་ཆེན་གྱི་འོས་གཅིག་པུ་དེ་བད་མེད་དུ་ཕྱིན་མ་སོང་གི་བསམ་བློ་ཞིག་འཁོར་བྱུང་།གང་ཡིན་ཟེར་ན།སྐུ་ངོ་སྤེན་པ་ཚེ་རིང་ནི་བཙན་བྱོལ་བོད་མིའི་གཞུང་དང་།གཞུང་འབྲེལ་མིན་པའི་གལ་གནད་ཅན་གྱི་སྒྲིག་འཛུགས་ཁག་ཏུ་ཞབས་ཞུ་ལོ་མང་བསྒྲུབས་མྱོང་བ་ཞིག་དང་།ལྷག་པར་དུ་ད་བར་གྱི་ལོ་མང་ཞབས་ཞུའི་ནང་དུ་ཞབས་འདྲེན་ཞུས་པ་དེ་འདྲ་རྩ་བ་ནས་བྱུང་མེད་པས་ཁོང་ལྟ་བུ་ཞིག་གལ་གནད་ཅན་གྱི་གོ་སར་བཞག་པ་དེ་དངོས་གནས་འགྲིག་འདུག་དྲན་བྱུང་།